Vyhodnotenie pripomienkového konania				
					
Spôsob 	Bežný - oslovenie subjektov listom so žiadosťou o zaslanie pripomienok v písomnej a elektronickej podobe.				
	Zoznam oslovených subjektov:			MF SR, MH SR, MŠ SR, MP SR, MV SR, MO SR, MS SR, MPSVR SR, MDPT SR, MŽP SR, MVRR SR, MZ SR, MK SR, ÚV SR, ppv SR pre ľudské a menšinové práva a regionálny rozvoj, NBS, NKÚ SR, SŠHR SR, platforma MVO, podpredseda najvyššieho súdu SR
	
	Počet oslovených subjektov:	20			
	Zaslali do stanoveného termínu:	20			
	Zaslali po termíne:	0			
	Vôbec nezaslali:	0			
	Subjekty, ktoré nemali pripomienky:	8			
					
	Počet vznesených pripomienok:	68			
	Počet akceptovaných:	40			
	Počet akceptovaných čiastočne:	5			
	Počet neakceptovaných, z toho počet zásadných - ktoré subjekty	23			
					
	Rozporové konanie (s kým, kedy, na akej úrovni, s akým výsledkom):			S MF SR dňa 26. 5. 2003 v rámci Koordinačného výboru pre oficiálnu rozvojovú pomoc, 16. 6. 2003 na stretnutí štátnych tajomníkov. Rozpor nebol odstránený. Dňa 24.6.2003 po stretnutí ministrov bol rozpor odstránený.	
	Počet odstránených pripomienok:	-			
	Počet neodstránených pripomienok:	-			

					

Rezort	Pripomienka	Typ	Vyh.	Spôsob vyhodnotenia	
MF SR
	Zásadne nesúhlasí so zvýšením limitu počtu zamestnancov  Ministerstva zahraničných vecí SR o 6 osôb od 1. júna 2003 v súlade s časťou D.32 uznesenia vlády SR č. 1231/2002 k návrhu štátneho rozpočtu na rok 2003 v zmysle ktorej sa ukladá ministrom „nepredkladať v roku 2003 návrhy legislatívnych predpisov a iných materiálov, ktoré zakladajú finančné nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2003 s rozpočtovými dôsledkami na štátny rozpočet alebo na iné rozpočty tvoriace verejný rozpočet“. V nadväznosti na vyššie uvedené žiada z návrhu uznesenia vlády vypustiť časť A.3. 	Z	A	Akceptuje sa
Návrh uznesenia bol upravený.	
	Za čerpanie rozpočtových výdavkov schválených pre rozpočtovú kapitolu, v súlade so zákonom č. 303/1995 Z.z. o rozpočtových pravidlách v znení neskorších predpisov, je zodpovedný správca kapitoly. Nevidí dôvod ukladať úlohu B.8. ministrovi financií – je žiada ju vypustiť.	O	A	Akceptuje sa
Návrh uznesenia bol upravený.	
	V súvislosti s  predloženým návrhom Národného programu oficiálnej  rozvojovej pomoci na rok 2003 oznamuje, že v nadväznosti  na  uznesenie vlády SR č. 332/2002, ktorým bol vytvorený medzinárodný program „Oficiálna rozvojová pomoc“, bola zohľadnená uvedená skutočnosť v pripravovanej novele zákona NR SR č. 303/1995 Z.z. o rozpočtových pravidlách v znení neskorších predpisov doplnením výdavkov štátneho rozpočtu (§  6 ods.1) novým písmenom „ i) výdavky súvisiace s poskytovaním medzinárodnej pomoci rozvojovým krajinám a najmenej rozvinutým krajinám.“. Zároveň žiada úlohu B.9. z návrhu uznesenia vypustiť.
	O	A	Akceptuje sa
Návrh uznesenia bol upravený.	
	K I. časti čl. 1 Smernice pre poskytovanie oficiálnej rozvojovej pomoci (ďalej Smernica), pri jednotlivých útvaroch zaoberajúcich sa poskytovaním oficiálnej rozvojovej pomoci považuje za potrebné doplniť formu hospodárenia. Pri inej forme hospodárenia ako rozpočtovej je potrebné ošetriť v ďalšom texte hospodárenie s rozpočtovými prostriedkami v takýchto útvaroch. 	O	A	Akceptuje sa
V článku 16 Smernice bol doplnený bod 5.e), ktorý ukladá v príslušnom finančnom memorande túto skutočnosť upraviť. 	
	K II. časti čl. 7 Smernice, text v čl.7, písm. j) Smernice žiada preformulovať takto  : ... ODA ; v prípade zistenia porušenia rozpočtovej disciplíny pri hospodárení s poskytnutými finančnými prostriedkami zabezpečenie postupu podľa § 47 zákona NR SR č. 303/1995 Z.z. o rozpočtových pravidlách v znení neskorších predpisov.
	O	A	Akceptuje sa
Text Smernice bol upravený.	
	K IV. časti, čl. 18, bod 1a Smernice žiada upraviť takto: a) štátneho rozpočtu prostredníctvom rozpočtovej kapitoly Ministerstva zahraničných vecí SR.
	O	A	Akceptuje sa
Text Smernice bol upravený.	
	K IV. časti čl. 22 Smernice - nadpis článku 22 „Záväzné prehlásenie o zabezpečení spolufinancovania projektov“ nevystihuje obsah článku – na spolufinancovaní sa podieľajú i zdroje krajiny príjemcu (financovanie z verejného rozpočtu, zo zdrojov iných donorov a konečného prijímateľa). Navrhuje názov doplniť „Záväzné prehlásenie konečného prijímateľa o zabezpečení spolufinancovania projektu“.
	O	A	Akceptuje sa
Nadpis bol upravený.	
	K IV. časti čl. 23 Smernice - Ustanovenie čl. 23 bod /4/ je v rozpore s ustanovením § 5 ods.1 písm. n) zákona o rozpočtových pravidlách, podľa ktorého výnosy z prostriedkov štátneho rozpočtu sú príjmom štátneho rozpočtu.
	O	A	Akceptuje sa
Text Smernice bol upravený.	
	K IV. časti, čl. 29 a 30 Smernice - odporúča čl. 29 a 30 spojiť a jednoznačne ustanoviť, v ktorých prípadoch vrátenia finančných prostriedkov sa postupuje v súlade so zákonom o rozpočtových pravidlách (porušenie rozpočtovej disciplíny) a v ktorých  prípadoch povinnosť vrátenia finančných prostriedkov vyplýva z medzinárodnej zmluvy. V bode 2 čl. 29 navrhovateľ definuje pojem neoprávnene použitých finančných prostriedkov. Uvedené znenie je v rozpore s § 47 ods. 1 zákona NR SR č. 303/1995 Z. z. o rozpočtových pravidlách v znení neskorších predpisov, nakoľko nevystihuje aj znenie druhej vety ustanovenia cit. Zákona. V bode 3 čl. 29 navrhuje doplniť znenie o skutočnosť že odvod a penále  v prípade potreby môže vymáhať aj ministerstvo, ako je to uvedené § 47 ods. 3 cit. Zákona. V bode 4 čl. 29 za slovom v súlade doplniť text : “ s § 47a ods. 2 zákona a s finančným memorandom“.	O	Č	Akceptuje sa čiastočne
Odporúčanie a následné pripomienky boli zapracované, s výnimkou stanovenia postupu vrátenia prostriedkov podľa zákona o rozpočtových pravidlách alebo podľa medzinárodnej zmluvy, kedy je priorita daná Ústavou SR.

	K IV. časti, čl. 31, bod 3 Smernice – upraviť takto: /3/ Odvod neoprávnene použitých alebo zadržaných prostriedkov.
	O	A	Akceptuje sa
Text Smernice bol upravený.	
	K V. časti, čl. 33 Smernice - V bode 1 upraviť takto: /1/ Príslušný finančný kontrolný orgán.... V bode 2 písm. b) zmeniť slovo pracovníci na zamestnanci. V bode 3 za bodkou doplniť text  Ak je poskytovateľom príspevku zo štátneho rozpočtu Ministerstvo financií SR je u prijímateľa oprávnené vykonať kontrolu v zmysle zákona č. 502/2001 Z. z.  o finančnej kontrole a vnútornom audite a o zmene a doplnení niektorých zákonov.	O	A	Akceptuje sa
Text Smernice bol upravený.	
	K V. časti, čl. 34 Smernice:
V bode 1 písm. a)  v druhom riadku doplniť za slovo zákona „NR SR č.303/1995 ...“.
	O	A	Akceptuje sa
Text Smernice bol upravený.	
	K VII. časti, čl. 37 Smernice:
V článku 37 odporúča vypustiť označenie odseku 1 a slová „platnosť a“.
	O	A	Akceptuje sa.
Text Smernice bol upravený.	
	Odporúčanie v zmysle, že návrh smernice upravuje skutočnosti, ktoré sú predmetom úpravy osobitných zákonov, čo nepovažujeme za racionálne a vhodné riešenie.
	O	N	Neakceptuje sa
Smernica bola vypracovaná v súlade s § 6 zákona č. 303/1995 o rozpočtových pravidlách a § 16 ods. c) cit. zákona.	
	Odporúčanie, aby v celom texte návrhu pri povinnostiach najmä ústredných orgánov štátnej správy bola braná do úvahy najmä znenie čl. 2 ods. 2 ale aj čl. 13 ods. 1 Ústavy SR.
	O	A	Akceptuje sa	
	Odporúčanie v texte návrhu smernice dbať na uvádzanie správnych a presných citácií právnych predpisov, pričom upozorňujeme aj na nevhodnosť odkazu na už neplatnú právnu úpravu, napr. zákon č. 563/1991 Zb. o účtovníctve, odstrániť zavedené legisltívne skratky.
	O	A	Akceptuje sa
Zmeny boli zapracované.	
	V „hlavnom zámere“ na str. 7 doplniť číslo zákona NR SR  o finančnej kontrole a vnútornom audite a o zmene a doplnení niektorých zákonov (č. 502/2001 Z.z.).
	O	A	Akceptuje sa
Text materiálu bol upravený.	
MH SR	Zdôvodniť potrebu navýšenia systemizácie o 6 pracovníkov MZV SR v uznesení bod A.3 a zosúladiť termíny systemizácie.	O	A	Akceptuje sa
Návrh na nové systemizované miesta si MZV SR neuplatňuje.	
	Materiál doplniť o špecifikáciu konkrétnych aktivít, časový harmonogram ich realizácie a stanovenie adresných úloh spolupracujúcim rezortom, ktoré budú participovať na jeho vykonávaní.	O	N	Neakceptuje sa
Konkrétne aktivity vyplýnú z finančných memoránd, ktoré budú podpísané s príjemcami alebo realizátormi rozvojovej pomoci. Rezortná spolupráca môže byť riešená v Národnom programe ODA na rok 2004 a v ďalších rokoch. Rezorty participujú na tvorbe celkového mechanizmu a aktivitách prostredníctvom Koordinačného výboru ODA.	
MS SR	Bez pripomienok				
MPSVR SR	Bez pripomienok				
MP SR	Odporúča v predkladacej správe a v NP ODA zvážiť a prehodnotiť postavenie SR ako budúcej členskej krajiny  EÚ a zapojenie SR do niektorých úloh ODA v rámci EÚ už v roku 2003.	O	N	Neakceptuje sa
Návrh je predčasný, okrem toho NP ODA je návrhom bilaterálnej ODA, ktorú si bez výnimky udržiavajú aj členské krajiny EÚ. SR má v súčasnosti iniciačne štatút pozorovateľa v rôznych pracovných skupinách alebo agentúrach EÚ. Príspevok do EDF a do iných agentúr EÚ bude posudzovaný najskôr s návrhom ŠR na rok 2005 a v tom smere aj bude spracovaný príslušný NP ODA.	
	Materiál by mal okrem dobudovania kapacít na MZV SR diskutovať aj o dobudovaní kapacít na ostatných ÚOŠS. 	O	N	Neakceptuje sa
Navrhovaný NP ODA je v súčasnosti financovaný z rozpočtovej kapitoly MZV SR. Až na základe praxe a výsledkov realizácie rozvojových projektov bude možné usúdiť, ktoré ďalšie subjekty by mali byť po aministratívnej stránke posilnené a z akých finančných zdrojov.	
	Odporúča z komponentu UNDP Trust Fond financovať nie len bilaterálne aktivity, ale aj multilaterálne, taktiež zvážiť previazanosť fondu s inými organizáciami v systému OSN.	O	A	Akceptuje sa
Samotné UNDP prispeje do Trust fondu príspevkom podľa svojich možností a prepojenie na iné aktivity sa v zhľadom na dodatočné možnosti pre slovenských expertov predpokladá. Uplatnenie tohto zámeru bude predmetom finančného memoranda. 	
	V smernici, čl. 2, bod p) navrhuje v pozícii kontraktora iba MZV SR, s ktorým príslušné subjekty môžu uzatvoriť zmluvu.	O	N	Neakceptuje sa
MZV SR na takúto činnosť nemá administratívnu kapacitu a jeho pôsobnosť sa predpokladá len v niektorých špecifických prípadoch.	
	V smernici, čl. 2, bod y) odporúča zvážiť v prípade spoluúčasti použitie loga iného donora.	O	N	Neakceptuje sa
Používanie loga iného donora je možné upraviť iba na zmluvnom základe. Doterajšia skúsenosť nasvedčuje tomu, že každý donor si automaticky pri spoločných aktivitách vyhradzuje právo na použitie jeho vlastného loga.	
MV SR	Bez pripomienok.				
MO SR	V článku 30 Smernice chýba odsek a) (opraviť číslovanie odsekov).	O	A	Akceptuje sa	
	V úvode Smernice uviesť vysvetľujúcu poznámku anglickej skratky ODA.	O	A	Akceptuje sa	
	Ujednotiť skratku slovenskej meny na „Sk“	O	A	Akceptuje sa	
	Nájsť slovenský ekvivalent k twinning.	O	N	Neakceptuje sa
Slovo twinning bolo prevzaté zo zaužívanej praxe pri spoločných dokumentoch a styku s EK.	
	Pripomienky formálneho charakteru.	O	A	Akceptuje sa
Pripomienky boli zapracované	
MŠ SR	Zapracovať do bodu B.7 návrhu uznesenia možnosť financovania štipendijných miest za rezort MŠ SR 	O	N	Neakceptuje sa
Bod B.8 Uznesenia poskytuje priestor pre vyčlenenie finančných prostriedkov na tento účel	
MDPT SR	Zrušiť úlohy B.10 pre ministra DPT SR z dôvodu napätosti finančných zdrojov pri návrhu východísk ŠR 2004 a ŠR 2003.	O	Č	Akceptuje sa čiastočne
Slovosled v návrhu úlohy uznesenia bol pozmenený, aby bolo jasné, že nezakladá povinnosť navrhovať (nový) rozpočet, ale pri návrhu vlastného rozpočtu v už existujúcom podprograme prednostne konzultovať s ministrom ZV.	
MŽP SR	Bez pripomienok				
MVRR SR	Bez pripomienok				
MZ SR	Článok 27  bod 1 smernice  doplniť o „rozpis všetkých bankových operácií s vykázaným zostatkom na účte výpisom z účtu banky, ktorý bude obsahovať aktuálny stav a všetky pohyby na účte“	O	A	Akceptuje sa	
MK SR	Návrh uznesenia bod A. 4 zladiť s textom úvodu Smernice (ak MZV SR predkladá Smernicu, nie je potrebné jej schválenie vládou).	O	N	Neakceptuje sa
Hoci Smernica prioritne upravuje proces poskytovania pomoci z kapitoly MZV SR, presahuje rámec aktivít MZV SR a preto je potrebné jej schválenie vládou SR.	
	Pozmeniť formuláciu bodu B.9 uznesenia.	O	A	Akceptuje sa
Uvedený bod návrhu uznesenia bol vypustený.	
	Zladiť informáciu o vytvorení systemizovaných miest  v predkladacej správe s bodom A.3 uznesenia.	O	A	Akceptuje sa
Návrh na nové systemizované miesta si MZV SR neuplatňuje.	
	Bod 2 materiálu je potrebný doplniť o číslo zákona o finančnej kontrole a aktuálnom zákone o účtovníctve.	O	A	Akceptuje sa
Text bol upravený.	
	Časť 3 – upraviť doplňujúci text ku grafickému znázorneniu implementačného procesu.	O	A	Akceptuje sa
Text bol upravený.	
	v celom texte smernice navrhujeme nahradiť používané skratky (IA, FCU, CC, UNDP, ...) príbuznými slovenskými ekvivalentmi, napr. IA = agentúra, FCU = kontraktačná jednotka a pod.
	O	N	Neakceptuje sa
Anglické skratky boli zvolené z dôvodu zrozumiteľnej komunikácie s prijímateľskými krajinami.	
	Pochybnosť v prípade, ak je implementačná agentúra samostatná právnická osoba s vlastným režimom (Článok 2 písm. m), ako možno dodržať ustanovenie písm. k (splnomocnenec pre komponent je zamestnancom ministerstva)?	O	N	Neakceptuje sa
MZV SR v mnohých prípadoch prepožičiava svojich zamestnancov iným organizáciam (napr. na protokol, do medzinárodných organizácií a pod.).	
	Ak je rozsah financovania projektov vo výške 100 % výdavkov zo slovenskej strany (Článok 20 ods. 3), nie je možné zabezpečiť všetky potrebné údaje podľa Článku 25 ods. 3 - obsah žiadosti – najmä v prípade požiadavky na preddavok.	O	A	Akceptuje sa
Text Smernice bol upravený.	
	Ustanovenie Článku 23 ods. 4 je v rozpore so zákonom o rozpočtových pravidlách za predpokladu, že implementačná agentúra je slovenským právnym subjektom.	O	A	Akceptuje sa
Text Smernice bol upravený.	
	Zvážiť presun finančných prostriedkov do nasledujúceho roka z dôvodu časovej tiesne.	O	N	Neakceptuje sa
Znenie návrhu uznesenia (dočasný správca) a termíny úloh zohľadňujú túto skutočnosť.	
	Zjednodušiť proces poskytovania ODA z dôvodu „prehustenia a netransparentnosti organizačnej štruktúry“.	O	N	Neakceptuje sa
Smernica upravuje proces poskytovania ODA tak, aby vyhovoval predpisom SR, vzhľadom na modely tradičných donorských krajín ide o jednoduchší variant. 	
	Zjednotiť označovania slovenskej meny vo forme „Sk“.	O	A	Akceptuje sa
Text bol upravený.	
	V prípade, že implementačná agentúra deleguje svoju zodpovednosť na prijímateľa pomoci (čl. 2, písm.m) a je zároveň potrebné dodržať ustanovenie čl. 4 ods. 1, je potrebné aplikovať dvojjazyčné formuláre.	O	N	Neakceptuje sa
Implementačná agentúra nedeleguje svoju zodpovednosť na prijímateľa (Celková zodpovednosť zostáva na MZV SR a IA)	
	Článok 6, písm. g – uviesť iba možnosť výberového konania.	O	N	Neakceptuje sa
Zákon o verejnom obstarávaní umožňuje za stanovených podmienok realizovať výber aj formou priameho zadania.	
	Článok 17, ods. 3 obsahuje iba jednostrannú definíciu účastníckych strán pri podpise projektu NP (doplniť zastúpenie prijímateľa)	O	N	Neakceptuje sa
Článok 17 definuje podpis (potvrdenie) projektov za stranu ministerstva a implementačnej agentúry, podpis zmluvy s konečným prijímateľom upravuje článok č. 8.	
	Pri realizácii úhrady kontraktorovi resp. konečnému príjemcovi do hahraničia nie je možné uskutočniť platbu v Slovenských korunách (článok 26 ods. 3). 	O	Č	Akceptuje sa čiastočne
Text Smernice bol upravený. (Slovenská koruna má plnú konvertibilitu.)	
	Smernica pracuje s pojmom „metodické postupy“ implementačných agentúr (Článok 35 písm. d) – žiadame doplniť informáciu o tom, kto bude konzultantom v procese spracovávania postupov vo vzťahu k agentúram.	O	A	Akceptuje sa
Text Smernice v čl. č. 6 bol upravený.	
	Článok 27, ods. 2 doplniť o „agentúra je po ukončení projektu povinná bezodkladne vrátiť nevyčerpané prostriedky na účet ministerstva“	O	A	Akceptuje sa
Text Smernice bol upravený.	
NKÚ SR	Materiál, komponent 1.1 - dôvod uvedený pre skrátené výberové konanie Bratislava – Belehrad fondu považuje za neadekvátny.	O	A	Akceptuje sa
Návrh uznesenia bol upravený                          a odôvodnenie bolo rozšírené.	
	Opraviť neplatný zákon o účtovníctve č. 563/1991 Zb.  na platný zákon o účtovníctve č. 431/2002 Z.z.,	O	A	Akceptuje sa	
	V článku 2 doplniť číslo zákona a finančnej kontrole a vnútornom audite	O	A	Akceptuje sa	
	V článku 3 doplniť schému implementačného procesu o postavenie implementačných agentúr	O	A	Akceptuje sa.
Schéma bola dopracovaná.	
	Článok 23 ods. 4 Smernice - vložiť slovo „dodatočný“ finančný zdroj a doplniť kto odsúhlasí použitie dodatočného zdroja financovania.	O	A	Akceptuje sa
Text smernice bol  upravený v čl. 23 a čl. 16.	
	V článku 35 ods. 1 doplniť slovo „prípadne“ presnejšou formuláciou, aby bolo zrejmé kto bude raz ročne vykonávať audit a predkladať správu splnomocnencovi pre ODA	O	A	Akceptuje sa
Text smernice bol upravený.	
	Odporúčanie - Smernica nerieši problematiku ochrany finančných záujmov SR.	O	N	Neakceptuje sa
Ochrana záujmov SR v zahraničí bude upravená medzinárodnými zmluvami a finančnými memorandami.	
Podpredseda vlády SR pre ľudské a menšinové práva a regionálny rozvoj  (Sekcia pre európske záležitosti)	Návrh na rozšírenie materiálu o trilaterálnu pomoc s niektorými členskými krajinami EÚ prostredníctvom využitia kapacít SR. Návrh na lepšie využitie skúseností z predvstupovej pomoci poskytovanej SR z členských krajín EÚ.
	O	N	Neakceptuje sa
Trilaterálna spolupráca v oblasti spoločne poskytovanej ODA sa upravuje formou memoranda o porozumení alebo zmluvou medzi donorskými krajinami. Predkladaný materiál obsahuje trilaterálnu spoluprácu s vládou Kanady (kanadská CIDA) a UNDP, s ktorými MZV SR už vyše roka vedie priame konzultácie o forme spolupráce. Konkrétna spolupráca s niektorou z členských krajín EÚ môže byť premietnutá do niektorého z budúcich Národných programov ODA, ak sa medzičasom uskutoční dostatočná príprava. MZV SR v súčasnosti neeviduje žiaden podobný návrh. Predvstupové skúsenosti SR z čerpania pomoci poskytovanej EÚ sú priamo využité v návrhu Smernice pre poskytovanie ODA.	
	Návrh jasne definovať transparentnosť finančných tokov zo štátneho rozpočtu a od iných donorov. Predkladaný materiál neobsahuje formuláciu zmluvy medzi MZV SR a mimovládnymi organizáciami.	O	N	Neakceptuje sa
Finančné toky a zodpovednosť jednotlivých subjektov sú jednoznačne definované v navrhovanej Smernici pre poskytovanie ODA. Za zmluvný vzťah s konečným prijímateľom alebo kontraktorom zodpovedá implementačná agentúra alebo FCU.	
	Doplniť do dokumentu zriadenie Národnej zmiešanej komisie alebo Riadiaceho výboru 	O	N	Neakceptuje sa
Minister ZV zriadil na základe uzn. vlády SR č. 223/2001 Koordinačný výbor ODA s medzirezortným zastúpením, ktorý plní navrhovanú funkciu. 	
	Jasne formulovať zodpovednosť a náplň práce 6 novovytvorených pracovných miest.	O	A	Akceptuje sa
Návrh na nové systemizované miesta si MZV SR neuplatňuje. 	
	Upraviť názov dokumentu, z názvu nevyplýva, kto poskytuje pomoc a komu je pomoc poskytovaná.	O	N	Neakceptuje sa
Vláda SR uzn. č. 332/2002 schválila Smernicu OECD pre štatistické výkazníctvo poskytovanej pomoci a príslušná terminológia bola v sprievodnom materiáli adekvátne vysvetlená a je už vo viacerých iných schválených materiáloch vždy rovnako používaná. Pomoc projímaná Slovenskou republikou je označovaná krajinou pôvodu (napr. EÚ) a menom programu (napr.: PHARE, SAPARD, ISPA,...)	
ÚV SR, Odbor vládnej agendy	Pripomienky  formálneho charakteru.	O	A	Akceptuje sa
Pripomienky boli zapracované. V prípade nahradenia skratky V4 bol akceptovaný návrh MS SR a zmena na Višegrádska skupina.	
Podpredseda najvyššieho súdu SR	Bez pripomienok.				
NBS	Bez pripomienok				
Správa štátnych hmotných rezerv SR	Bez pripomienok				
Platforma MVO	V časti 1.1 uviesť „že o prostriedky fondu sa budú môcť uchádzať aj slovenské mimovládne organizácie, ktoré budú v Srbsku a Čiernej Hore realizovať rozvojové projekty“.	O	A	Akceptuje sa
Text bol upravený.	
	V časti 1.2 v podkapitole Riadenie a realizačné opatrenia nahradiť vetu „Aktivity Trust fondu budú realizované slovenskými organizáciami“ vetou „Aktivity Trust fondu budú realizované slovenskými organizáciami, inštitúciami a expertmi“	O	Č	Akceptuje sa čiastočne
Text bol upravený.	
	V časti 1.2. v časti Technická pomoc bližšie špecifikovať termín „technická pomoc“ a doplniť formuláciu „Na technickej pomoci cez UNDP Trust Fond sa budú podieľať aj slovenské mimovládne organizácie“.	O	Č	Akceptuje sa čiastočne
Text bol upravený. Defínícia technickej pomoci je uvedená v Smernici k štatistickému výkazníctvu ODA, ako bola schválená uzn. vlády SR č. 332/2002.	
	V časti 1.2. v časti Afganistan explicitne uviesť, že o prostriedky Trust fondu sa budú môcť uchádzať aj slovenské mimovládne organizácie, ktoré budú v Afganistane realizovať rozvojové projekty.	O	N	Neakceptuje sa
V súčasnosti nie je bližšie špecifikovaná forma a spôsob pomoci pre Afganistan, v teritóriu je zložitá bezpečnostná a ekonomická situácia a SR už rok mešká s poskytnutím príspevku, ku ktorému sa oficiálne zaviazala.	
	V časti 1.2.  doplniť podmienky poskytnutia pomoci v tabuľke o tlačoviny a publikácie.	O	A	Akceptuje sa
Text bol upravený.	
	V časti 1.2.1 doplniť subkomponent o podpore Platfomy mimovládnych rozvojových organizácií tak, ako bol uvedený v predchádzajúcom koncepte NP ODA 2003.	O	N	Neakceptuje sa
Do jednotlivých projektov mimovládneho sektoru je možné zakomponovať „prevádzkové výdavky“ Platfomy mimovládnych rozvojových organizácií.	

Vysvetlivky k skratkám v tabuľke:
Z - zásadná
O - obyčajná
A - akceptovaná
C - čiastočne akceptovaná
N - neakceptovaná